Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Решение № 1639/2006/ЕО за създаване на Рамкова програма за конкурентоспособност и иновации (2007—2013 г.) и на Регламент (ЕО) № 680/2007 за установяване на общи правила за отпускане на финансова помощ от Общността в областта на трансевропейските транспортни и енергийни мрежи /* COM/2011/0659 окончателен - 2011/0301 (COD) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Във времена на фискални ограничения се изискват спешни иновативни решения, за да се мобилизира по-голям дял от частни спестявания и да се подобри гамата от финансови инструменти за инфраструктурни проекти, по-специално в енергетиката, транспорта и секторите на ИКТ. Ограничените възможности за достъп до финансиране за инфраструктурни проекти пораждат необходимостта от алтернативни източници на дългово финансиране. Нормата за инфраструктурни проекти с търговски потенциал следва да бъде обединяването на средства на ЕС в партньорства с капиталовия пазар и в банковия сектор, по-конкретно чрез Европейската инвестиционна банка (ЕИБ) като финансовия орган на ЕС, създаден по силата на Договора. а) Инициативата „Облигации за проекти по стратегията „Европа 2020“ в рамките на Механизма за свързване на Европа (CEF) (2014—2020 г.) На 29 юни 2011 г. Европейската комисия прие предложението си за многогодишна финансова рамка (МФР) за периода 2014—2020 г. Едно от основните решения бе да се включи отпускането на финансова помощ за транспорта, енергетиката и инфраструктурата за ИКТ в обща законодателна рамка — Механизма за свързване на Европа: „Комисията реши да предложи да се създаде Механизъм за свързване на Европа, който да ускори развитието на необходимата на ЕС инфраструктура. (…) Механизмът за свързване на Европа ще финансира предварително определени приоритетни инфраструктури, които представляват интерес за ЕС и отговарят на критериите за устойчиво развитие, в областта на транспорта, енергетиката и ИКТ, както физически, така и информационно-технологични.“[1] Като последващо действие на това решение Комисията ще направи предложение за нов регламент за създаване на Механизъм за свързване на Европа. Инициативата „Облигации за проекти по стратегията „Европа 2020“ ще стане част от набора от дългови инструменти, които могат да бъдат използвани от механизма в допълнение към капиталовите инструменти и безвъзмездните средства. Механизмът ще предостави по-дългосрочна рамка, гарантираща, че проектите в енергетиката, транспорта и телекомуникациите се разработват и осъществяват по навременен и ефективен начин. Всеобхватната стратегия на подредени по приоритет възможности за инфраструктурни проекти[2] има значителен потенциал да привлече повече финансиране от частния сектор и в същото време ще помогне за доизграждане на вътрешния пазар. Финансовите инструменти са необходими за намаляване на специфичните пречки, които препятстват потока на дълговото и капиталовото финансиране. Тяхната основна цел е да се привлече и улесни частното финансиране на проекти. В същото време увеличената инвестиционна дейност, насочена към инфраструктурни проекти, стимулира цялостното развитие на финансовите пазари в периода след криза, увеличава темпото на икономическо възстановяване и насърчава растежа. Инициативата „Облигации за проекти по стратегията „Европа 2020“ ще стане неделима част от инструментите за поделяне на риска на Механизма за свързване на Европа за периода 2014—2020 г. Финансовите инструменти съгласно Механизма могат да бъдат приложени и за други сектори като социалната инфраструктура, възобновяемата енергия или някои космически проекти, при условие че отговарят на подходящите икономически и финансови критерии, а Комисията ще се стреми да покани редица партньори, включително международни финансови институции или финансови институции на държавите-членки с обществена мисия, да участват в реализирането на финансовите инструменти след 2013 г. б) Пилотна фаза на инициативата „Облигации за проекти по стратегията „Европа 2020“ 2012 — 2013 г. Основната цел на пилотната фаза през 2012—2013 г. е да се подготви оперативната фаза на инициативата съгласно Механизма за свързване на Европа за периода 2014—2020 г. и да се осигури незабавна подкрепа за инфраструктурни проекти. Поради фискалните ограничения в държавите-членки съществува опасност инфраструктурните проекти от интерес за ЕС да не се извършват с необходимото темпо за постигане на целите на „Европа 2020“, като по този начин се изложат на риск икономическото възстановяване и растежът на ЕС. Освен това поради появилите се по време на финансовата криза предизвикателства във връзка с ликвидността и риска банките реагираха със съкращаване на сроковете до падежа на заемите, съчетано с увеличаване на цените и на изискванията за обезпечение за инфраструктурни проекти. Въпреки че банковите дългови пазари показват признаци на възстановяване, инфраструктурните проекти продължават да изпитват големи трудности за получаване на достъп до дългосрочно дългово финансиране. Следователно се е увеличило потенциалното значение на пазарите на облигации като източник на финансиране. Тъй като обаче няма публични мерки за кредитно подобрение, през последните няколко години не бяха издадени облигации за нито един проект в областта на TEN-T, TEN-E или широколентовия достъп. Инфраструктурните проекти ще продължават да бъдат непривлекателни за инвеститорите на капиталовия пазар, докато включват характеристики и рискове като развитие на нови сектори, несигурна икономическа обосновка по отношение на приходните потоци, регионални аспекти включително влиянието на кризата със суверенните дългове и трансграничното въздействие, правещи подготовката и изпълнението на проектите трудни и отнемащи време. С оглед на това и за да се допринесе за доизграждането на единния пазар, се предлага да се даде начало на пилотна фаза на инициативата „Облигации за проекти по стратегията „Европа 2020“ в областта на транспорта, енергетиката и ИКТ. Тази инициатива има за цел да мобилизира инвестициите в области, които ще стимулират растежа и създаването на работни места. Необходимостта от големи и спешни инфраструктурни инвестиции заедно с продължителните срокове за подготовката на проектите изискват незабавни действия, за да се отговори на недостига на финансиране и да се използва инерцията, набрана след общественото допитване, и по този начин да се увеличи доверието на инвеститорите. Инициативата „Облигации за проекти по стратегията „Европа 2020“ цели да осигури кредитното подобрение, необходимо за да се привлекат инвеститори на капиталовите пазари, и ще улесни създаването на нов клас активи, а именно облигации за инфраструктурни проекти. В контекста на икономическото възстановяване и помощните дейности за стимулиране на растежа е необходимо да се стартира инициатива през период, когато инвеститорите на капиталовия пазар започнаха да търсят алтернативни възможности за дългосрочни инвестиции със стабилни приходи. С цел да се позволи по-ефикасно прилагане на финансовите инструменти съгласно Механизма за свързване на Европа, започването на пилотната фаза е задължително, за да се осигури оптимизиране на проекта и да се стимулира инвеститорският интерес за периода след 2013 г. Въпреки че пилотната фаза ще бъде ограничена по отношение на своя обхват, бюджет и брой на проектите, които ще могат да бъдат подкрепени, се очаква тя да стимулира пазарно поведение, за да се увеличи приемането на дългово финансиране на капиталовия пазар за инфраструктурни проекти като цяло и по този начин да се положат основите за постигане на пълно действие през периода 2014—2020 г. Тази инициатива осигурява добавена стойност на ниво ЕС поради способността си да преодолее проблемите, свързани с фрагментацията на пазара, с които една такава инициатива би се сблъскала на равнището на държава-членка. Инициативата по-скоро ще допълни, отколкото ще замести банковото кредитиране, и по този начин ще предостави алтернативен и конкурентен източник на дългосрочно дългово финансиране за инфраструктурните проекти. Мобилизирането на финансиране от частния сектор посредством финансови инструменти на ЕС ще запази ограниченото безвъзмездно финансиране за проекти, които не привличат достатъчно частен капитал. През пилотната фаза Комисията ще си сътрудничи по-специално с ЕИБ с цел да оптимизира проекта на инициативата за оптимално прилагане от 2014 г. нататък. Опитът, придобит по време на пилотната фаза, би позволил на инвеститорите и спонсорите на проекти еднакво да се запознаят със структурата на облигациите за проекти и ще бъде взет под внимание, както се изисква, за всички бъдещи инициативи. За да окаже максимално въздействие, инициативата би могла също така да се приложи за проекти на напреднал етап на тръжния процес за целите на рефинансиране по време на или непосредствено след края на периода на изграждане. Въпреки че през пилотната фаза инициативата ще бъде осъществявана в сътрудничество с ЕИБ, за реализирането на фазата след 2013 г. ще се търси по-широк кръг от партньори по изпълнението. В рамките на сегашната многогодишна финансова рамка ЕС, заедно с ЕИБ, вече създаде инструмент за поделяне на риска, наречен Инструмент за гарантиране на заеми за проекти по TEN-T (LGTT). Техниките за поделяне на риска и работните методи на инициативата ще бъдат приведени в съответствие с тези на LGTT, с което приложното поле ще обхване и енергетиката и телекомуникациите. Подобно на LGTT по този начин участието на ЕС ще бъде използвано за поделяне на рисковете с ЕИБ. Следователно поради сходството се очаква мултиплициращ ефект от около 15-20 за инициативата „Облигации за проекти“. Предвид краткото оставащо време Комисията приканва Парламента и Съвета да приемат предложението за пилотна фаза възможно най-бързо. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО Общественото допитване относно основните принципи на инициативата започна на 28 февруари 2011 г. Освен това на конференция на 11 април 2011 г. бяха обсъдени предимствата и недостатъците на планираната инициатива. В края на периода на консултиране бяха получени над 100 отговора от редица сектори. Заинтересованите страни приветстваха инициативата „Облигации за проекти“. Обратната информация относно целите на инициативата бе положителна, като заинтересованите страни смятаха, че това ще увеличи и улесни финансирането на инфраструктурата чрез отваряне на пазарите на облигации като източник на дългов капитал под форма, която е от интерес за институционални инвеститори. Предложеният механизъм и целевият кредитен рейтинг A/A- бяха счетени за подходящи. Въздействието на инициативата върху разходите за финансиране и падежите по-скоро се възприема като благоприятно, т.е. за разходите се очаква да спаднат, а падежите да се удължат, като само 2 % от респондентите считат, че инициативата няма да намали разходите за финансиране, а останалите смятат, че въздействието в най-лошия случай ще бъде неутрално, а в най-добрия — положително. По отношение на степента на кредитно подобрение повечето заинтересовани страни, които отговориха на този въпрос, изразиха виждането, че инструментите за кредитно подобрение, представляващи 20 % от размера на първостепенния дълг, са достатъчни, а други ги намалиха на 10-20 % за разглежданите сектори т.е. TEN-T, TEN-E и ИКТ. Почти всички заинтересовани страни считат, че основните проекти за финансиране следва да дойдат от тези три сектора. Освен това 1/4 от заинтересованите страни смятат, че социалната инфраструктура следва да бъде включена, а 1/5 от респондентите — че възобновяемите енергийни източници следва също да бъдат допуснати. Такива проекти обаче са извън компетенцията на TEN-T, TEN-E и ИКТ и ще бъдат разгледани на по-късен етап. Мненията бяха разделени по въпроса за наличието на единствен контролиращ кредитор. Комисията следователно няма да въведе правила по тази точка, а ще насърчи инвеститорите, спонсорите на проекти и другите участници да вземат решение относно взаимно приемливи договорености. Положителната като цяло обратна информация потвърждава, че Комисията и ЕИБ са открили значителна пазарна нужда в областта на финансирането на проекти, което гарантира, че при правилно проектиране инициативата ще се увенчае с успех. Оценката на въздействието подчерта някои потенциални регулаторни пречки в областта на обществените поръчки и капиталовите пазари. Комисията ще продължи да разглежда тези въпроси в бъдеще с цел намиране на подходящи решения при необходимост. Съществува усещането обаче, че тези въпроси не биха изложили на опасност изпълнението на пилотна фаза, въпреки че могат да го забавят. Като отчетоха де факто липсващата пазарна дейност за облигации за проекти в Европа, заинтересованите страни подчертаха необходимостта от започване на инициативата възможно най-бързо. Като се има предвид, че облигациите за проекти — финансов инструмент за инфраструктура от междусекторен вид — все още не съществуват на европейско равнище, пилотната фаза през 2012—2013 г. ще позволи да се изпробват техният замисъл и приемане от пазара с цел да се подобри ефективността им в рамките на CEF през периода 2014—2020 г. През пилотна фаза ударението ще бъде поставено върху проекти на сравнително напреднал етап[3], за да се ускори прилагането и да се улесни създаването на портфейл от проекти. За да придобие съответния опит с цел бързо внедряване след 2013 г., ЕИБ желае да работи по конкретни операции успоредно със законодателния процес (т.е. преди официалното политическо решение) с оглед първите трансакции да се извършат през 2012 г. След изслушването на Комитета за оценка на въздействието на 31 август 2011 г. той изпрати своето становище на 2 септември 2011 г. Въз основа на получените препоръки докладът бе преработен съобразно следните основни насоки: Оценката на въздействието прави преглед на сегашната ситуация на пазара във връзка с оценката на въздействието, придружаваща предложението за Механизъм за свързване на Европа, която включва повече информация за потенциалните инструменти на CEF, пропуските при финансирането и недостатъците на пазара, които влияят върху сегашните нива на инвестиции в инфраструктурата. Първият оценен вариант се отнася за статуквото, т.е. продължаване със сегашните програми за безвъзмездна помощ за енергетиката и транспорта и настоящите програми за безвъзмездна помощ и финансови инструменти за транспорта. Вторият вариант е свързан с регулаторни стимули, а третият — с предложението да се осъществи инициативата „Облигации за проекти“. В този контекст потенциалните рискове, които възпрепятстват изпълнението на инициативата, са разгледани и очакваното въздействие е определено количествено по отношение на мултиплициращия ефект. Оценката също така отбелязва въпроси, свързани с регулаторната рамка за създаване на възможност за дългосрочни инвестиции като например обществените поръчки, Платежоспособност ІІ или капиталовите изисквания. 3. ПРАВНИ ЕЛЕМЕНТИ НА ПРЕДЛОЖЕНИЕТО 3.1. Правно основание Тъй като обхватът на предложението е насочен към Европейските мрежи в областта на транспорта, енергетиката и телекомуникациите и изменя съществено Регламент (ЕО) № 680/2007, то се опира на тези правни основания, а именно — член 172 и член 173, параграф 3 от Договора за функционирането на ЕС. 3.2. Субсидиарност и пропорционалност Предложението съответства на принципа на субсидиарност, тъй като регламент на ЕС за финансиране на проекти в областта на трансевропейските мрежи посредством облигации за проекти е най-подходящият начин за осигуряване на ефикасно по отношение на административната тежест средство за привличане на високи нива на финансиране от частния сектор, като очакваният мултиплициращ ефект спрямо приноса от бюджета на ЕС в сравнение с общото финансиране се оценява на около 15-20. Като се концентрира върху оптимизацията на използването на средствата на ЕС, инициативата цели да подобри ефективността на мерките на ЕС и на държавите-членки. Предложението също така съответства на принципа на пропорционалност, тъй като проектът за регламент не надхвърля необходимото за постигане на целите си. Като се има предвид, че LGTT е насочен само към проекти в областта на транспорта, инициативата „Облигации за проекти по стратегията „Европа 2020“ ще бъде първият финансов инструмент на ЕС, който ще се ползва за инфраструктурни проекти в редица сектори със сходни финансови нужди и ще осигури по-големи ползи по отношение на пазарното въздействие, административната ефикасност и използването на ресурсите. Той ще предостави по-съгласуван финансов инструмент на ЕС на заинтересованите лица в областта на инфраструктурата като инвеститори, публични органи, строителни фирми и оператори. 3.3. Подробно обяснение на предложението За да се позволи започването на пилотната фаза през сегашната многогодишна финансова рамка, Решение № 1639/2006/ЕО на Европейския парламент и на Съвета за създаване на Рамкова програма за конкурентоспособност и иновации (2007—2013 г.)[4] (по-долу „Решение за РПКИ“) и Регламент (ЕО) № 680/2007 на Европейския парламент и на Съвета за установяване на общи правила за отпускане на финансова помощ от Общността в областта на трансевропейските транспортни и енергийни мрежи[5] се нуждаят от следните изменения: С Решение № 1639/2006/ЕО на Европейския парламент и на Съвета се създава Рамкова програма за конкурентоспособност и иновации, която включва ИКТ. То трябва да бъде изменено, за да може да се даде начало на инициативата „Облигации за проекти по стратегията „Европа 2020“ в областта на ИКТ и по-специално високоскоростния широколентов достъп. С член 1, параграф 1 от предложението се добавя думата „широколентов достъп“ в съществуващия член 26, параграф 2, буква б) от Решението за РПКИ. Тъй като се очаква инфраструктурните проекти в рамките на Решението за РПКИ да се съсредоточат върху развитието на проекти за високоскоростен широколентов достъп, се счита за необходимо това да се подчертае. Член 1, параграф 2 замества член 31, параграф 2 от Решението за РПКИ. Целта му е да се добави определение за инструмент за поделяне на риска за облигации за проекти. Това ще позволи на проекти в областта на ИКТ да се възползват от инициативата през нейната пилотна фаза. Инструментът следва да бъде на разположение до 31 декември 2014 г. Задълженията на бюджета на ЕС ще бъдат стриктно ограничени до бюджетните кредити, като остатъчният риск ще се поеме от ЕИБ. Член 1 ще позволи също прехвърляне на до 20 млн. EUR от бюджета за ИКТ в полза на инициативата „Облигации за проекти по стратегията „Европа 2020“. Освен това с Регламент (EО) № 680/2007 на Европейския парламент и на Съвета се определят общите правила за отпускане на финансова помощ от Съюза в областта на трансевропейските транспортни и енергийни мрежи и също така се създава инструмент за поделяне на риска, наречен Инструмент за гарантиране на заеми за проекти по TEN-T (LGTT). По подобен начин Регламент № 680/2007 трябва да бъде изменен, за да се позволи на ЕС да промени обхвата на съществуващото партньорство за поделяне на риска с ЕИБ съгласно LGTT и да се позволи на ЕИБ да подпомогне финансирането на облигациите в рамките на инициатива. Ето защо член 2, параграф 1 от настоящото предложение изменя член 2 от Регламент (ЕО) № 680/2007 с цел да се добави определение за инструмент за поделяне на риска и за кредитно подобрение за облигациите за проекти. Това ще позволи на проектите в областта на транспорта и TEN-E да се възползват от инициативата в нейната пилотна фаза. Член 2, параграф 2 от настоящото предложение изменя член 4 от Регламент (ЕО) № 680/2007 и предвижда, че заявленията за инструмент за поделяне на риска за облигации за проекти се подават до ЕИБ, както се прави понастоящем за LGTT. Член 2, параграф 3 от предложението ще позволи прехвърлянето на до 200 млн. EUR от Инструмента за гарантиране на заеми за проекти по TEN-T (LGTT) и 10 млн. EUR от бюджета за TEN-E в полза на инициативата „Облигации за проекти по стратегията „Европа 2020“. Задълженията на бюджета на ЕС ще бъдат стриктно ограничени до бюджетните кредити, като остатъчният риск ще се поеме от ЕИБ. С цел да се позволи бързо прилагане, член 3 от предложението определя, че предложеният регламент следва да влезе в сила в деня след деня на публикуването му. 4. ОТРАЖЕНИЕ ВЪРХУ БЮДЖЕТА Инициативата ще бъдат изцяло финансирана чрез преразпределяне в рамките на бюджетите на съществуващите програми през 2012 г. и 2013 г. В Регламент (EО) № 680/2007 относно LGTT вече е определена сума в размер на 500 млн. EUR, от които до 200 млн. EUR могат да бъдат преразпределени за използването на облигации за проекти по време на пилотната фаза в областта на транспорта, както следва: 06 03 03 Трансевропейска транспортна мрежа до 200 млн. EUR през 2012—2013 г. 10 млн. EUR и 20 млн. EUR съответно могат да бъдат преразпределени от бюджетните редове за TEN-E и РПКИ, както следва: 32 03 02 Трансевропейска енергийна мрежа до 10 млн. EUR през 2012—2013 г. за проекти в областта на TEN-E 09 03 01 Рамкова програма за конкурентоспособност и иновации до 20 млн. EUR през 2013—2013 г. за проекти за ИКТ и за широколентов достъп. Тези бюджетни преразпределения са установени във финансовата обосновка, придружаваща предложението. Няма да има условни задължения за бюджета на ЕС, тъй като участието на ЕС ще бъде ограничено до сумата, която трябва да се задели за тази цел съгласно бюджетните линии. 2011/0301 (COD) Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Решение № 1639/2006/ЕО за създаване на Рамкова програма за конкурентоспособност и иновации (2007—2013 г.) и на Регламент (ЕО) № 680/2007 за установяване на общи правила за отпускане на финансова помощ от Общността в областта на трансевропейските транспортни и енергийни мрежи ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за функционирането на Европейския съюз, и по-специално член 172 и член 173, параграф 3 от него, като взеха предвид предложението на Европейската комисия, след предаване на проекта на законодателния акт на националните парламенти, като взеха предвид становището на Европейския икономически и социален комитет[6], като взеха предвид становището на Комитета на регионите[7], в съответствие с обикновената законодателна процедура, като имат предвид, че: (1) С Решение № 1639/2006/ЕО на Европейския парламент и на Съвета от 24 октомври 2006 г.[8] се създава Рамковата програма за конкурентоспособност и иновации (РПКИ) с различни видове мерки за изпълнение, прилагани чрез специфични програми, сред които „Програмата за политическа подкрепа на информационните и комуникационните технологии (ИКТ)“, която осигурява подкрепа за засилване на вътрешния пазар за ИКТ продукти и услуги и за основани на ИКТ продукти и услуги, и цели стимулиране на иновациите чрез по-широко разпространение и инвестиране в ИКТ. (2) С Регламент (EО) № 680/2007 на Европейския парламент и на Съвета от 20 юни 2007 г.[9] се определят общите правила за отпускане на финансова помощ от Общността в областта на трансевропейските транспортни и енергийни мрежи и също така се създава инструмент за поделяне на риска, наречен Инструмент за гарантиране на заеми за проекти по TEN-T (LGTT). (3) През следващото десетилетие ще са нужни безпрецедентни като обем инвестиции в европейския транспорт, енергетика, информационни и комуникационните мрежи, за да се подкрепят водещите инициативи на „Европа 2020“ и да се развият интелигентни, усъвършенствани и изцяло свързани помежду си инфраструктури за насърчаване на доизграждането на вътрешния пазар. Инвестиционните нужди на мрежата TEN-T се изчисляват в размер на 500 млрд. EUR. По отношение на проектите за енергийна инфраструктура от европейско значение инвестиции в размер от около 100 млрд. EUR рискуват да не бъдат осъществени поради пречки, свързани с даване на разрешение, регулиране и финансиране, а други 100 млрд. EUR ще бъдат финансирани от самия сектор. Инвестиционните нужди за постигане на целта на Програмата за цифрови технологии да се предостави достъп до бърз интернет на всички европейски граждани и бизнес сектори са между 181 млрд. и 273 млрд. EUR, от които частните инвестиции се очакват да бъдат между 30 млрд. и 100 млрд. EUR. (4) В своята Резолюция от 8 юни 2011 г. относно Инвестиране в бъдещето: нова многогодишна финансова рамка (МФР) за конкурентоспособна, устойчива и приобщаваща Европа[10] Европейският парламент подчерта, че Съюзът следва да предприеме действия, по-специално за да насърчи използването на фондовете на Съюза като катализатор за привличане на допълнително финансиране от Европейската инвестиционна банка (ЕИБ), Европейската банка за възстановяване и развитие (ЕБВР), други международни финансови институции и частния сектор, и приветства инициативата „Облигации за проекти по стратегията „Европа 2020“, тъй като механизъм за поделяне на риска с ЕИБ, който предоставя подкрепа в определени граници от бюджета на ЕС, би следвало да засили ефекта от фондовете на Съюза и да привлече допълнителен интерес от частни инвеститори за участие в приоритетните проекти на Съюза в съответствие с целите на стратегията „Европа 2020“. (5) Финансовите инструменти могат да подобрят ефикасността на бюджетните разходи и да осигурят големи мултиплициращи ефекти по отношение на привличането на финансиране от частния сектор и постигнатите инвестиционни обеми. Очакваният мултиплициращ ефект на инициативата „Облигации за проекти по стратегията „Европа 2020“ е 15-20. (6) Съветът от 12 юли 2011 г. припомни, че финансовите инструменти трябва да бъдат оценявани по отношение на ефектите на лоста в сравнение със съществуващите инструменти, рисковете, които ще бъдат прибавени към държавния счетоводен баланс, и евентуалното отблъскване на частните финансови институции. Съобщението на Комисията относно пилотния проект за инициативата „Облигации за проекти по стратегията „Европа 2020“[11] и неговата оценка на въздействието, които се опират на обществено допитване, помагат да се отговори на гореспоменатите въпроси. (7) Инициативата „Облигации за проекти по стратегията „Европа 2020“ има двояка цел: първо, да подпомогне финансирането на проекти по приоритетите на европейската политика и второ, да улесни по-голямото участие от страна на частния сектор във финансирането на инфраструктурни проекти чрез пазара за дългосрочен капитал. Тя ще пренасочи някои бюджетни разходи на ЕС към стимулиращи растежа области, като взема предвид бюджетната дисциплина на Съюза и таваните съгласно настоящата многогодишна финансова рамка. (8) Това ще е първият финансов инструмент, използван за инфраструктурни проекти в множество сектори със сходни нужди от финансиране, и като такъв ще донесе по-големи ползи по отношение на въздействието върху пазара, административната ефективност и използването на ресурсите. На заинтересованите лица в областта на инфраструктурата като инвеститори, публични органи, строителни фирми и оператори ще бъде предоставен по-съгласуван инструмент. (9) С инициативата „Облигации за проекти по стратегията „Европа 2020“ дружествата за проектите ще могат издават облигации и бюджетът на Съюза, заедно с финансиране от финансов партньор, ще бъде използван за подобряване на кредитното качество на облигациите с цел да се привлекат инвеститори към пазара за дългов капитал, като например пенсионни фондове и застрахователни дружества. (10) Подкрепата на Съюза следва да намали риска, присъщ на облигациите за проекти, доколкото участниците на капиталовия пазар желаят да инвестират в по-голям обем облигации за инфраструктурни проекти, отколкото би било възможно без подкрепата на Съюза. (11) Икономическото възстановяване на Европа не следва да бъде застрашено от увеличаването на транспортните задръствания, липсата на енергийни връзки и забавянето на разпространението на широколентовия достъп, дължащи се на трудностите, които изпитват инфраструктурните проекти, за да получат достъп до дългосрочно частно или публично финансиране. (12) Преоценката на програмите на държавите-членки за инвестиции в инфраструктурата в контекста на техните фискални ограничения и структурни реформи няма да улесни необходимото ускорение на темпа на инфраструктурните инвестиции. Освен това дългосрочното банково кредитиране на инфраструктурни проекти продължава да бъде недостатъчно и скъпо, което изисква алтернативни и конкурентоспособни източници на дългово финансиране. (13) Дълговото финансиране на капиталовия пазар обаче не е непосредствено достъпно за инфраструктурни проекти в Съюза. Решаването на този въпрос на съюзно равнище чрез ускорен процес много преди Механизма за свързване на Европа е навременно и целесъобразно поради фрагментацията на пазарите на облигации в ЕС, съчетана с размера и сложността на инфраструктурните проекти, които изискват продължителни срокове за тяхната подготовка.. (14) Следователно пилотната фаза на инициативата „Облигации за проекти по стратегията „Европа 2020“ следва да бъде започната през сегашната финансова рамка с цел да се развие капиталов пазар за финансиране чрез дълг в областта на инфраструктурата в по-общ план и да се разшири наборът от финансови инструменти, които понастоящем са предназначени за транспортни проекти. (15) С оглед да се осъществи пилотната фаза на инициативата „Облигации за проекти по стратегията „Европа 2020“, Решение № 1639/2006/ЕО и Регламент (ЕО) № 680/2007 следва да се изменят. Тази пилотна фаза има за цел да подкрепи инфраструктурни проекти с търговски потенциал в секторите на транспорта, енергетиката и ИКТ, като след 2013 г. инициативата може да бъде приложена и за други сектори. (16) В светлината на дългогодишния опит на ЕИБ, която е основната финансираща институция за инфраструктурни проекти, и предвид нейната същност като финансов орган на ЕС, създаден с Договора, Комисията следва да я привлече в осъществяването на тази пилотна фаза. Конкретният ред и условия на сътрудничеството, включително заплащането на ЕИБ, следва да бъдат определени в съответно споразумение между Комисията и ЕИБ. (17) Пилотната фаза на инициативата „Облигации за проекти по стратегията „Европа 2020“ следва да започне в подготовка на предложения Механизъм за свързване на Европа. Тя ще спомогне да се прокара пътят за финансовия инструмент за поделяне на риска в рамките на Механизма за свързване на Европа. (18) Заявлението за помощ, подборът и изпълнението на всички проекти ще се извършват съгласно правото на Съюза, по-специално по отношение на държавната помощ и със стремеж да се избягва създаването или добавянето на пазарни изкривявания. (19) Пилотната фаза следва да бъде финансирана, като се използва бюджетно преразпределение през 2012 г. и 2013 г. от съществуващи транспортни, енергийни и телекомуникационни програми. За тази цел до 200 млн. EUR биха могли да бъдат преразпределени за инициативата от бюджета за TEN-T, до 20 млн. EUR — от бюджета на Рамковата програма за конкурентоспособност и иновации и до 10 млн. EUR — от бюджета за TEN-E. Наличният бюджет ограничава обхвата на инициативата и броя на проектите, които могат да бъдат подкрепени. (20) Бюджетните средства следва да бъдат поискани от ЕИБ въз основа на набор от проекти, които ЕИБ счита, че са подходящи и има вероятност да бъдат реализирани. Всички подобни искания следва да се направят преди 31 декември 2013 г. Поради сложността на големите инфраструктурни проекти самото одобрение може да се даде на по-късна дата, но не по-късно от 31 декември 2014 г. (21) За да бъдат ефективни предвидените в настоящия регламент мерки, той следва да влезе в сила в деня след публикуването му, ПРИЕХА НАСТОЯЩИЯ РЕГЛАМЕНТ: Член 1 Изменения на Решение № 1639/2006/EC Решение № 1639/2006/ЕО се изменя, както следва: 1. В член 26, параграф 2 буква б) се заменя със следния текст: „б) стимулиране на иновациите чрез по-широко разпространение и инвестиране в ИКТ и широколентов достъп;“ 2. Член 31 се изменя, както следва: а) параграф 2 се заменя със следния текст: „2. „Проектите имат за цел насърчаването на иновациите, трансфера на технологии и разпространяването на нови технологии, които са готови за прилагане на пазара. Съюзът може да предоставя безвъзмездна помощ в принос към бюджета на проектите, посочени в параграф 1, буква а). Освен това Съюзът може да предостави финансово участие на ЕИБ за провизиите и разпределянето на капитал за заеми или гаранции, които да се отпускат от ЕИБ с нейни собствени ресурси в рамките на инструмента за поделяне на риска за облигации за проекти по параграфи 2а—2г.“ б) вмъкват се следните параграфи 2а—2г: „2а. Инструментът за поделяне на риска за облигации за проекти означава кредитно подобрение, което отговаря на следните условия: а) приема формата на заем или гаранция, предоставена от ЕИБ в полза на финансиране за проекти в областта на ИКТ и широколентовия достъп; б) покрива риска при обслужването на дълга за проект и намалява кредитния риск за притежателите на облигациите; в) използва се само за проекти, чиято финансова жизнеспособност се основава на приходите по проекта. 2б. Експозицията на Съюза по отношение на инструмента за поделяне на риска за облигации за проекти, включително таксите за управление и другите допустими разходи, стриктно се ограничава до размера на финансовото участие на Съюза в инструмента за поделяне на риска за облигации за проекти и не води до никакви допълнителни задължения по общия бюджет на Съюза. Остатъчният риск, който е присъщ на всички операции, се поема от ЕИБ. 2в. Подробният ред и условия за прилагане на инструмента за поделяне на риска за облигациите за проекти, включително неговият мониторинг и контрол, се определят в споразумението за делегиране между Комисията и ЕИБ. 2г. През 2013 г. сума в размер до 20 млн. EUR може да бъде използвана от бюджета, разпределен за изпълнение на политиката за ИКТ и широколентов достъп в съответствие с правилата, установени в приложение I, буква б). Инструментът за поделяне на риска може да използва повторно всички приходи, получени в рамките на инвестиционния период, за нови заеми и гаранции“. Член 2 Изменения на Регламент (ЕО) № 680/2007 Регламент (ЕО) № 680/2007 се изменя, както следва: (1) В член 2: се добавят следните точки 14 и 15: „14. „инструмент за поделяне на риска за облигации за проекти“ означава кредитно подобрение, предоставено на проекти от общ интерес. Инструментът за поделяне на риска за облигации за проекти обхваща риска при обслужването на дълга за проект и намалява кредитния риск за притежателите на облигациите. Той се използва само за проекти, чиято финансова жизнеспособност се основава на приходите по проекта. 15. „кредитно подобрение“ означава използването на заем от ЕИБ или гаранция от ЕИБ за подобряване на кредитното качество на дълга за проекта.“ (2) В член 4, параграф 1: добавя се следното изречение: „Заявленията за инструмента за поделяне на риска за облигации за проекти по член 6, параграф 1, буква ж) се подават до ЕИБ съгласно обичайния ред за подаване на заявления в ЕИБ.“ (3) Член 6, параграф 1 се изменя, както следва: а) в буква г) се добавя следното изречение: „през 2012 г. и 2013 г. сума в размер до 200 млн. EUR може да бъде преразпределена за инструмента за поделяне на риска за облигации за проекти в транспортния сектор.“ б) добавя се следната буква ж): „ж) финансово участие на ЕИБ за провизии и заделянето на капитал за заеми или гаранции, които да се отпускат от ЕИБ с нейни собствени ресурси в рамките на инструмента за поделяне на риска за облигациите за проекти в областта на TEN-T и TEN-E. Експозицията на Съюза по отношение на инструмента за поделяне на риска, включително таксите за управление и другите допустими разходи, стриктно се ограничава до размера на финансовото участие на Съюза към инструмента за поделяне на риска за облигациите за проекти и не води до никакви допълнителни задължения по общия бюджет на Съюза. Остатъчният риск, който е присъщ на всички операции, се поема от ЕИБ. Подробният ред и условия за прилагане на инструмента за поделяне на риска за облигациите за проекти, включително неговият мониторинг и контрол, се определят в споразумението за делегиране между Комисията и ЕИБ. През 2012 г. и 2013 г. сума в размер до 210 млн. EUR, от които до 200 млн. EUR за транспортни проекти и до 10 млн. EUR за енергийни проекти, може да бъде преразпределена за инструмента за поделяне на риска за облигации за проекти в съответствие с процедурата по член 15, параграф 2 съответно от бюджетните редове за TEN-T (LGTT) и TEN-E. Инструментът за поделяне на риска за облигации за проекти може да използва повторно всички приходи, получени в рамките на инвестиционния период, за нови заеми и гаранции. Член 3 Настоящият регламент влиза в сила в деня след публикуването му в Официален вестник на Европейския съюз. Настоящият регламент е задължителен в своята цялост и се прилага пряко във всички държави-членки. Съставено в Брюксел на […] г. За Европейския парламент За Съвета Председател Председател ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ 1. РАМКА НА ПРЕДЛОЖЕНИЕТО/ИНИЦИАТИВАТА 1.1. Наименование на предложението/инициативата 1.2. Съответна(и) област(и) на политиката в структурата на УД/БД 1.3. Естество на предложението/инициативата 1.4. Цел(и) 1.5. Обосновка на предложението/инициативата 1.6. Срок на действие и финансово отражение 1.7. Предвиден(и) метод(и) на управление 2. МЕРКИ ЗА УПРАВЛЕНИЕ 2.1. Правила за мониторинг и докладване 2.2. Система за управление и контрол 2.3. Мерки за предотвратяване на измами и нередности 3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА 3.1. Засегната(и) функция(и) от многогодишната финансова рамка и разходен(ни) бюджетен(ни) ред(ове) 3.2. Очаквано отражение върху разходите 3.2.1. Обобщение на очакваното отражение върху разходите 3.2.2. Очаквано отражение върху бюджетните кредити за оперативни разходи 3.2.3. Очаквано отражение върху бюджетните кредити за административни разходи 3.2.4. Съвместимост с текущата многогодишна финансова рамка 3.2.5. Участие на трети страни във финансирането 3.3. Очаквано отражение върху приходите ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ 1. РАМКА НА ПРЕДЛОЖЕНИЕТО/ИНИЦИАТИВАТА 1.1. Наименование на предложението/инициативата Предложение за Регламент на Европейския парламент и на Съвета за изменение на Решение № 1639/2006/ЕО за създаване на Рамкова програма за конкурентоспособност и иновации (2007—2013 г.) и на Регламент (ЕО) № 680/2007 за установяване на общи правила за отпускане на финансова помощ от Общността в областта на трансевропейските транспортни и енергийни мрежи. 1.2. Съответна(и) област(и) на политиката в структурата на УД/БД[12] Област на политика: Икономически и финансови въпроси Код на дейността по БД: Финансови операции и инструменти Област на политика: Мобилност и транспорт Код на дейността по БД: Трансевропейски мрежи Област на политика: Информационно общество и медии Дейности: Въвеждане на ИКТ (0903) Област на политика: Енергетика Код на дейността по БД: Трансевропейски мрежи (3203) 1.3. Естество на предложението/инициативата Предложението/инициативата е във връзка с действие, пренасочено към ново действие 1.4. Цели 1.4.1. Многогодишна(и) стратегическа(и) цел(и) на Комисията, към която(които) е насочено(а) предложението/инициативата Подготовка на CEF Подкрепа за разработването на енергийни инфраструктури, които да осигурят непрекъснатост и безопасност на енергийните доставки и по този начин — правилното функциониране на икономиката Осигуряване на връзките и оперативната съвместимост на транспортните мрежи Подкрепа за навлизането на ИКТ 1.4.2. Конкретна(и) цел(и) и съответна(и) дейност(и) във връзка с УД/БД Специфична цел: Броят на подкрепените проекти в областта на транспорта, енергетиката и широколентовия достъп. Код на дейността по БД: ECFIN: Финансови операции и инструменти ГД „Мобилност и транспорт“: Връзки и оперативна съвместимост на мрежите чрез премахване на местата с недостатъчен пропускателен капацитет ГД „Информационно общество и медии“: Въвеждане на ИКТ (0903) ГД „Енергетика“: Подобряване на сигурността на енергийните доставки чрез инфраструктура 1.4.3. Очакван(и) резултат(и) и въздействие Да се посочат въздействията, които предложението/инициативата би трябвало да окаже върху бенефициерите/целевите групи. Целта на инициативата е да се подкрепи възвръщането на динамиката на европейските пазари на облигации за проекти и да се улесни достъпът на инфраструктурните проекти до финансови средства. Инициативата „Облигации за проекти по стратегията „Европа 2020“ е нов финансов инструмент за поделяне на риска, който предстои да бъде въведен в политиката за трансевропейска мрежа в областта на транспорта, енергетиката и телекомуникациите, по-специално на широколентовия достъп. Тя цели да насърчи в по-голяма степен дълговото финансиране от частния сектор на мерки за европейски инфраструктурни проекти. Като част от бюджета на TEN-T, TEN-E и Рамковата програма за конкурентоспособност и иновации (РПКИ) – вместо да се използва като безвъзмездна помощ – бюджетът на ЕС се инвестира под формата на провизии и заделяне на капитал на Европейската инвестиционна банка (ЕИБ), за да се покрие част от риска, който ЕИБ поема при финансиране на инфраструктурни проекти в рамките на тази инициатива. Прилагането на механизма следва да позволи: а) финансиране от ЕИБ на по-голям обем заеми за инфраструктурни проекти, които са и по-рискови, но все пак приемливи за банките. б) генериране на мултиплициращ ефект от бюджетното финансиране от страна на ЕС на частни инвестиции в инфраструктурата, така че 1 EUR от разпределените за инициативата средства на ЕС да могат да осигурят между 15 и 20 EUR инвестиции в европейски инфраструктурни проекти. Като се вземат предвид обаче наличните суми по бюджетните редове и тяхната липса на заменяемост в пилотната фаза, се смята, че броят на проектите, които могат да бъдат подкрепени, е ограничен до 5—14 инфраструктурни проекта. Този оценен брой на проектите ще зависи основно от техния размер и пазарно приемане. 1.4.4. Показатели за резултатите и въздействието Целта е да се увеличи дълговото финансиране на капиталовия пазар за инфраструктурни проекти, които отговарят на изискванията за подкрепа съгласно Регламент № 690/2007 и Решение № 1639/2006/ЕО. Следователно ще се прилагат следните показатели: - Броят на проектите в областта на TEN-T, TEN-E и широколентовия достъп, които са получили финансиране от ЕИБ в рамките на инициативата. - Постигнатият мултиплициращ ефект, общо и по сектори. Очакваният мултиплициращ ефект е до 15—20 по отношение на бюджетната помощ от ЕС в сравнение с общата инвестиция, направена за подкрепените в рамките на инициативата проекти, и броя трансакции. - Обемът на осигуреното за тези проекти дългово финансиране на капиталовия пазар, общо и по съответни сектори. Мониторингът на резултатите ще се основава на докладване от ЕИБ и проучване на пазара. 1.5. Обосновка на предложението/инициативата 1.5.1. Изискване(ия), коeто(които) трябва да бъде(ат) изпълнено(и) в краткосрочен или дългосрочен план Поради фискалните ограничения в държавите-членки съществува опасност инфраструктурните проекти от интерес за ЕС да не се извършват с необходимото темпо за постигане на целите на „Европа 2020“, като по този начин се изложат на риск икономическото възстановяване и растежа на ЕС. Освен това поради проблематиката във връзка с ликвидността и риска по време на финансовата криза банките реагираха със съкращаване на сроковете до падежа, увеличаване на цената и на изискванията за обезпечение за инфраструктурни проекти. Въпреки че банковите дългови пазари показват признаци на възстановяване, инфраструктурните проекти продължават да изпитват трудности за получаване на достъп до дългосрочно кредитно финансиране. Следователно се е увеличило потенциалното значение на пазарите на облигации като източник на финансиране. Тъй като обаче няма непрекъснати публични мерки за насърчаване на кредитирането, през последните няколко години не бяха извършени операции във връзка с облигации за нито един проект в областта на TEN-T, TEN-E или широколентовия достъп. Инициативата „Облигации за проекти по стратегията „Европа 2020“ цели да осигури увеличаване на кредитирането, необходимо за да се привлекат инвеститори на капиталовите пазари, и ще улесни създаването на нов клас активи, а именно облигации за инфраструктурни проекти. В контекста на икономическото възстановяване и подкрепата за стимулиращи растежа дейности е необходимо да се даде начало на инициативата в момент, когато инвеститорите на капиталовия пазар започнаха да търсят алтернативни възможности за дългосрочни инвестиции с по-голяма сигурност. С цел да се стимулира пазарно поведение и да се позволи по-ефективно прилагане на финансовите инструменти в рамките на Механизма за свързване на Европа, започването на пилотната фаза е необходимо, също с цел тестване на пазара, което ще даде възможност за оптимизиране на проекта в годините след 2013 г. 1.5.2. Добавена стойност от участието на ЕС Инициативата по-скоро ще допълни, отколкото ще замести банковото кредитиране, и по този начин ще предостави алтернативен и конкурентен източник на дългосрочно дългово финансиране за проектите. Не съществуват подобни инструменти, които биха привлекли финансиране от капиталовия пазар за ключови инфраструктурни проекти на ЕС. Изискват се иновативни решения, за да се мобилизира спешно по-голям дял на частните спестявания от ЕС и извън него за инфраструктурни проекти и да се облекчи натискът върху националните публични бюджети. Операциите на ЕИБ за финансиране в рамките на инициативата „Облигации за проекти по стратегията „Европа 2020“ ще допълват дейностите, извършвани чрез настоящите капиталови и дългови инструменти, Marguerite и Инструмента за гарантиране на заеми за проекти по TEN-T (LGTT). Операциите на ЕИБ за финансиране представляват изключително видим и ефективен инструмент в подкрепа на инфраструктурни проекти в областта на транспорта, енергетиката и ИКТ, които са от значение за изпълнението на стратегията „Европа 2020“. ЕИБ прехвърля в пълна степен финансовите предимства, произтичащи от подкрепата на ЕС и по-ниските разходи за финансирането, предлагани от ЕИБ, на крайните получателите под формата на конкурентни лихвени проценти. Този инструмент за поделяне на риска предвижда необходимото финансово подпомагане от ЕС за проекти, които по принцип не биха отговорили на стандартните насоки и критерии на ЕИБ. 1.5.3. Поуки от подобен опит в миналото Констатациите са обобщени и анализирани в оценката на въздействието, която придружава настоящото предложение. Опитът с Инструмента за гарантиране на заеми за проекти по TEN-T (LGTT) показва, че е необходимо значително време, за да могат финансовите пазари, финансовите и юридическите съветници, обществените органи, спонсорите на проекти и операторите да приемат новите идеи и да разберат полезното въздействие на LGTT за финансовото структуриране на проектите. LGTT беше започнат през 2007 г. и беше новост — специален инструмент за покриване на оперативните рискове след периода на изграждане на проектите за транспортна инфраструктура. Следователно е важно да се започне пилотна фаза на инициативата „Облигации за проекти по стратегията „Европа 2020“, за да не се изгуби набраната инерция от тези заинтересовани страни, които приветстват начинанието. 1.5.4. Съгласуваност и възможно полезно взаимодействие с други съответни инструменти Тази инициатива е съобразена със стратегията „Европа 2020“, с предложението за прилагане на Механизма за свързване на Европа и с Годишното изследване на растежа. Механизмът за свързване на Европа ще предостави по-дългосрочна рамка, гарантираща, че проектите в енергетиката, транспорта и телекомуникациите се разработват и осъществяват по навременен и ефективен начин. Всеобхватната стратегия на подредени по приоритет възможности за инфраструктурни проекти, както бе предложена от Комисията на 29 юни 2011 г.[13], има значителен потенциал да привлече повече финансиране от частния сектор и в същото време ще помогне за доизграждане на вътрешния пазар. Стратегията, включително подборът на отговарящите на условията за финансиране проекти, е прозрачна, като по този начин се гарантира високо ниво на сигурност за всички заинтересовани страни. В рамките на тази стратегия определянето на приоритетите на политиката, регламентите, схемите за стимулиране, тясното сътрудничество между заинтересованите страни, информационните кампании и кампаниите за повишаване на осведомеността са нужни за установяването на условията на обща рамка за инфраструктурни инвестиции, налагането на поведенчески промени сред заинтересованите страни и ускоряването на темпа на интервенция. Безвъзмездните средства и финансовите инструменти, всяко в рамките на отделен набор от финансови правила, ще бъдат осигурени по координиран начин. Финансовите инструменти са необходими за намаляване на специфичните пречки, които препятстват потока на дълговото и капиталовото финансиране. Тяхната основна цел е да се привлече и улесни частното финансиране на проекти. В същото време увеличената инвестиционна дейност, насочена към инфраструктурни проекти, стимулира цялостното развитие на финансовите пазари в периода след криза, увеличава темпото на икономическо възстановяване и насърчава растежа. Инициативата „Облигации за проекти по стратегията „Европа 2020“ ще стане неделима част от инструментите за поделяне на риска на CEF за периода 2014—2020 г. Основната цел на пилотната фаза през 2012—2013 г. е незабавна подкрепа за инфраструктурни проекти и подготовка на оперативната фаза на инициативата за периода 2014—2020 г. 1.6. Срок на действие и финансово отражение Изпълнение с въвеждащ период от 2012 до 2013 г. 1.7. Предвиден(и) метод(и) на управление[14] Съвместно управление с делегиране на задачи по изпълнението на ЕИБ. В съответствие със съществуващите разпоредби, предложението предвижда ЕИБ да финансира инвестиционни проекти в съответствие със собствените си правила и процедури. Комисията отговаря за управлението на бюджетните кредити. ЕИБ и Комисията сключват споразумение, в което се установяват подробни разпоредби и процедури относно прилагането на настоящото решение. 2. МЕРКИ ЗА УПРАВЛЕНИЕ 2.1. Правила за мониторинг и докладване, управление и контрол Операциите на ЕИБ по финансиране ще бъдат управлявани от ЕИБ в съответствие с нейните собствени правила и процедури, включително подходящи мерки за одит, контрол и мониторинг. Както е предвидено в устава на ЕИБ, Одитният комитет на ЕИБ, който се подпомага от външни одитори, отговаря за проверката на изрядността на операциите и сметките на ЕИБ. Сметките на ЕИБ се одобряват ежегодно от нейния Съвет на гуверньорите. Освен това Съветът на директорите на ЕИБ, в който Комисията е представена от директор и заместник-директор, одобрява всяка операция на ЕИБ по финансиране и следи съответствието на управлението на ЕИБ с нейния устав и с общите насоки, определени от Съвета на гуверньорите. Съществуващото тристранно споразумение между Комисията, Сметната палата и ЕИБ от октомври 2003 г., подновено през 2007 г. за допълнителен период от 4 години, определя подробни правила, по които Сметната палата трябва да извършва проверките на операциите на ЕИБ по финансиране, обезпечени с гаранция от ЕС. Съгласно член 49 от Междуинституционалното споразумение Комисията ежегодно докладва пред бюджетния орган относно дейностите, извършвани от ЕИБ. Освен това ЕИБ предоставя на Комисията статистическа, финансова и счетоводна информация за всяка от операциите си по финансиране, каквато е необходима за изпълнението на задълженията на Комисията за представяне на доклади или за исканията на Европейската сметна палата, както и за одиторски сертификат за неуредените суми по операциите на ЕИБ по финансиране. Мониторингът от страна на Комисията в съответствие с принципите на доброто финансово управление включва изготвянето на редовни доклади за напредъка при осъществяването на инициативата чрез финансово изпълнение, резултати и показатели на въздействието. Докладите съгласно член 49 от Междуинституционалното споразумение ще включват раздел относно тази инициатива. Накрая, Комисията възнамерява да извърши оценка на пилотната фаза през втората половина на 2013 г. с цел да оцени нейния успех през краткия оперативен период и да извлече съответните поуки за изпълнението в рамките на CEF за годините след 2013 г. 2.2. Мерки за предотвратяване на измами и нередности Тъй като тази инициатива изисква оперативно управление от страна на ЕИБ, инициативата разчита на контрола и мониторинга, които вече са в сила за Инструмента за гарантиране на заеми за проекти по TEN-T (LGTT). ЕИБ носи основната отговорност за приемането на мерки за предотвратяване на измамите, най-вече чрез прилагането към финансовите операции на насоките, дадени в документа „Политика на ЕИБ за предотвратяване и възпиране на корупцията, измамите, скритото договаряне, принудата, прането на пари и финансирането на тероризъм при извършването на дейността на ЕИБ“, приет през април 2008 г. Правилата и процедурите на ЕИБ включват, наред с подробните разпоредби за борба с измамите и корупцията, компетенцията на OLAF да извършва вътрешни разследвания. По-специално, през юли 2004 г. Съветът на гуверньорите на ЕИБ прие решение „относно условията и реда за вътрешни разследвания във връзка с предотвратяването на измами, корупция и незаконни дейности, накърняващи финансовите интереси на Общностите“. 3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА 3.1. Засегната(и) функция(и) от многогодишната финансова рамка и разходен(ни) бюджетен(ни) ред(ове) · Съществуващи бюджетни редове за разходите. Финансирането на инструмента ще бъде гарантирано чрез преразпределяне на бюджета на ЕС в рамките на сегашните програми в същите области на политиката (ГД „Мобилност и транспорт“, ГД „Енергетика“ и ГД „Информационно общество и медии“), които са засегнати от този нов инструмент и под същите бюджетни редове. Функция от многогодишната финансова рамка || Бюджетен ред || Вид разход || Участие Брой [Описание…...……………………………...] || МБК/ЕБК ([15]) || от държавите от ЕАСТ[16] || от държави кандидатки[17] || от трети държави || по смисъла на член 18, параграф 1, буква aа) от Финансовия регламент 1A || 06.03.03 TEN-T || Многогодишен || Не || Не || /Не || Не Функция от многогодишната финансова рамка || Бюджетен ред || Вид разход || Участие Брой [Описание…...……………………………...] || МБК/ЕБК || от държавите от ЕАСТ || от държави кандидатки || от трети държави || по смисъла на член 18, параграф 1, буква aа) от Финансовия регламент 1A || 32.03.02 TEN-E || Многогодишен || Не || Не || Не || Не Функция от многогодишната финансова рамка || Бюджетен ред || Вид разход || Участие || || || || Брой [Описание…...……………………………...] || МБК/ЕБК || от държавите от ЕАСТ || от държави кандидатки || от трети държави || по смисъла на член 18, параграф 1, буква aа) от Финансовия регламент 1A || 09.03.01 CIP ICT PSP || Многогодишен || Да || Да || Да || Не 3.2. Очаквано отражение върху разходите 3.2.1. Обобщение на очакваното отражение върху разходите Настоящото решение относно кредитите, предназначени за това действие, ще се вземе от бюджетния орган в контекста на годишната процедура. Следователно разделянето на бюджетните кредити за поети задължения и бюджетните кредити за плащания през годините е само примерно. Във всеки случай общият бюджет на ЕС за пилотната фаза на инициативата „Облигации за проекти по стратегията „Европа 2020“ е ограничен до 230 млн. EUR. В случая на ГД „Мобилност и транспорт“ и Изпълнителната агенция за трансевропейска транспортна мрежа (TEN-T EA) изискваната административна тежест се очаква да остане стабилна на същото равнище като онази, която е нужна понастоящем за управлението на Инструмента за гарантиране на заеми за проекти по TEN-T. Поради това няма нетно въздействие по отношение на персонала. За ГД „Енергетика“и ГД „Информационно общество и медии“ това представлява ново действие, а за ГД „Икономически и финансови въпроси“ изпълнението и последващите дейности изискват административно усилие. Поради тази причина за тези главни дирекции има въздействие по отношение на персонала, макар и различно, тъй като отразява различните задачи. в милиони EUR (до третия знак след десетичната запетая) Функция от многогодишната финансова рамка: || 1A || Конкурентоспособност за растеж и заетост ГД: „Мобилност и транспорт“, „Енергетика“и „Информационно общество и медии“ || || || 2012 г.[18] || 2013 г. || 2014 г. || ОБЩО  Бюджетни кредити за оперативни разходи || || || || 06.03.03 || Поети задължения || (1) || 100 || 100 || 0 || 200 Плащания || (2) || 40 || 60 || 100 || 200 32.03.02 || Поети задължения || (1a) || 0 || 10 || 0 || 10 Плащания || (2a) || 0 || 10 || 0 || 10 09.03.01 || Поети задължения || (1a) || 0 || 20 || 0 || 20 Плащания || (2a) || 0 || 20 || 0 || 20 Бюджетни кредити за административни разходи, финансирани от пакета за специални програми[19] || 0 || 0 || 0 || Номер на бюджетния ред || || (3) || || || || ОБЩО бюджетни кредити за ГД „Мобилност и транспорт“, „Енергетика“и „Информационно общество и медии“ || Поети задължения || =1+1a +3 || 100 || 130 || 0 || 230 Плащания || =2+2a +3 || 40 || 90 || 100 || 230  ОБЩО бюджетни кредити за оперативни разходи || Поети задължения || (4) || 100 || 130 || 0 || 230 Плащания || (5) || 40 || 90 || 100 || 230  ОБЩО бюджетни кредити за административни разходи, финансирани от пакета за специални програми || (6) || 0 || 0 || 0 || 0 ОБЩО бюджетни кредити по ФУНКЦИЯ 1А от многогодишната финансова рамка || Поети задължения || =4+ 6 || 100 || 130 || 0 || 230 Плащания || =5+ 6 || 40 || 90 || 100 || 230 Функция от многогодишната финансова рамка: || 5 || „Административни разходи“ в милиони EUR (до третия знак след десетичната запетая) || || || 2012 || 2013 || 2014 || 2015 || … да се добавят толкова години, колкото е необходимо, за да се обхване продължителността на отражението (вж. точка 1.6) || ОБЩО ГД: „Мобилност и транспорт“ (MOVE), „Енергетика“ (ENER), „Информационно общество и медии“ (INFSO) и „Икономически и финансови въпроси“ (ECFIN) и TEN-T EA ||  Човешки ресурси || 0,5 персонал (ECFIN) + 0,1 персонал (ENER) = 0,0762 (0,6*127000 стандартни разходи за длъжност) || 0,1 персонал (ECFIN) + 0,1 персонал (ENER)+ 0,5 персонал (INFSO) = 0,0889 (0,7*127000 стандартни разходи за длъжност) || 0,1 персонал (ECFIN) + 0,1 персонал (ENER) = 0,0254 (0,2*127000 стандартни разходи за длъжност) || || || || ||  Други административни разходи || - (ENER) || - (ENER) || - (ENER) || || || || || ОБЩО ГД <……..> || Бюджетни кредити || 0.0762 || 0.0889 || 0.0254 || || || || || ОБЩО бюджетни кредити по ФУНКЦИЯ 5 от многогодишната финансова рамка || (Общо поети задължения = общо плащания) || 0,0762 (ENER + ECFIN + INFSO) || 0,0889 (ENER + ECFIN + INFSO) || 0,0254 (ENER + ECFIN + INFSO) || || || || || || || || в милиони EUR (до третия знак след десетичната запетая) || || || Година 2012[20] || Година 2013 || Година 2014 || Година 2015 || … да се добавят толкова години, колкото е необходимо, за да се обхване продължителността на отражението (вж. точка 1.6) || ОБЩО ОБЩО бюджетни кредити по ФУНКЦИИ 1—5 от многогодишната финансова рамка || Поети задължения || 100.0762 || 130.0889 || 0.0254 ) || || || || || 230.1905 Плащания || 40.0762 || 90.0889 ) || 1000.0254 ) || || || || || 230.1905 3.2.2. Очаквано отражение върху бюджетните кредити за оперативни разходи – ¨ Предложението/инициативата не налага използване на бюджетни кредити за оперативни разходи – x Предложението/инициативата налага използване на бюджетни кредити за оперативни разходи съгласно обяснението по-долу: Тези нужди обаче ще бъдат покрити чрез преразпределяне. Освен това няма фиксирани разходи на проект, тъй като необходимият бюджет на ЕС ще зависи от размера на проекта и от други условия. Поради това посочените по-долу числа са само прогнозни и примерни, за да се покаже, че броят на подпомогнатите проекти ще бъде ограничен. – Резултатите са броят на подкрепените проекти и изискваният бюджетен принос от ЕС за ЕИБ. Бюджетни кредити за поети задължения в милиони EUR (с точност до третия знак след десетичната запетая) Да се посочат целите и резултатите ò || || || Година 2012 || Година 2013 || Година 2014 || Година N+3 || … да се добавят толкова години, колкото е необходимо, за да се обхване продължителността на отражението (вж. точка 1.6) || ОБЩО РЕЗУЛТАТИ Вид резултат[21] || Средният разход за реализацията ще зависи от размера на проекта и неговата категоризация по отношение на риска, зрелостта и т.н. || Брой на резултатите || Разходи || Брой на резултатите || Разходи || Брой на резултатите || Разходи || Брой на резултатите || Разходи || Брой на резултатите || Разходи || Брой на резултатите || Разходи || Брой на резултатите || Разходи || Общ брой на резултатите || Общо разходи КОНКРЕТНА ЦЕЛ № 1[22]… || Брой на подкрепените проекти в областта на транспорта, енергетиката и широколентовия достъп. - Резултат MOVE || Брой на проектите || Оценен на 20 || 1-2 || 40 || 1-3 || 60 || 1-6 || 100 || || || || || || || || || 3-11 || 200 - Резултат ENER || Брой на проектите || Оценен на 10 || || || 1 || 10 || || || || || || || || || || || 1 || 10 - Резултат INFSO || Брой на проектите || Оценен на 20 || || || 1-2 || 20 || || || || || || || || || || || 1-2 || 20 Междинна сума за конкретна цел № 1 || 1- || 40 || 3-6 || 90 || 1-6 || 100 || || || || || || || || || || КОНКРЕТНА ЦЕЛ № 2… || - Резултат || || || || || || || || || || || || || || || || || || Междинна сума за специфична цел № 2 || || || || || || || || || || || || || || || || ОБЩО РАЗХОДИ || 1-2 || 40 || 1-6 || 90 || 1-6 || 100 || || || || || || || || || 5-14 || 230 ОБЩО РАЗХОДИ || 1-2 || 40 || 1-6 || 90 || 1-6 || 100 || || || || || || || || || 5-14 || 230 3.2.3. Очаквано отражение върху бюджетните кредити за административни разходи 3.2.3.1. Обобщение – ¨ Предложението/инициативата не налага използване на бюджетни кредити за административни разходи – X Предложението/инициативата налага използване на бюджетни кредити за административни разходи съгласно обяснението по-долу: || Година 2012 [23] || Година 2013 || Година 2014 || Година 2015 || … да се добавят толкова години, колкото е необходимо, за да се обхване продължителността на отражението (вж. точка 1.6) || ОБЩО в милиони EUR (до третия знак след десетичната запетая) ФУНКЦИЯ 5 от многогодишната финансова рамка || || || || || || || || Човешки ресурси || 0.0762 || 0.0889 || 0.0254 || || || || || 0.1905 Други административни разходи || || || || || || || || Междинна сума по ФУНКЦИЯ 5 от многогодишната финансова рамка || 0.0762 || 0.0889 || 0.0254 || || || || || 0.1905 Извън ФУНКЦИЯ 5[24] от многогодишната финансова рамка || || || || || || || || Човешки ресурси || || || || || || || || Други разходи от административен характер || || || || || || || || Междинна сума извън ФУНКЦИЯ 5 от многогодишната финансова рамка || || || || || || || || ОБЩО || 0.0762 || 0.0889 || 0.0254 || || || || || 0.1905 3.2.3.2. Очаквани нужди от човешки ресурси – Предложението/инициативата налага използване на човешки ресурси за оперативни разходи съгласно обяснението по-долу: || || 2012 г. || 2013 г. || 2014 г. || 2015 г. || да се добавят толкова години, колкото е необходимо, за да се обхване продължителността на отражението (вж. точка 1.6) ||  Щатно разписание (длъжностни лица и временно наети лица) || ECFIN: 01 01 01 01, ENER 32.01.01, INFSO 09.01.01 (Централа и представителства на Комисията) || 0,1 (ENER) + 0,5 (ECFIN) || 0,1 (ENER) + 0,1 ECFIN + 0,5 INFSO || 0,1 (ENER) + 0,1 INFSO || || || ||  Външен персонал (в еквивалент на пълно работно време: ЕПРВ)[25] || || XX 01 02 01 (ДНП, ПНА, КНЕ от общия финансов пакет) || - (ENER) || - (ENER) || - (ENER) || || || || XX 01 02 02 (ДНП, ПНА, МЕД, МП и КНЕ в делегациите) || - (ENER) || - (ENER) || - (ENER) || || || || XX 01 04 yy[26] || - в Централата[27] || - (ENER) || - (ENER) || - (ENER) || || || || - в делегациите || - (ENER) || - (ENER) || - (ENER) || || || || XX 01 05 02 (ДНП, ПНА, КНЕ — непряка изследователска дейност) || - (ENER) || - (ENER) || - (ENER) || || || || 10 01 05 02 (ДНП, ПНА, КНЕ — пряка научноизследователска дейност) || - (ENER) || - (ENER) || - (ENER) || || || || Други бюджетни редове (да се посочат) || - (ENER) || - (ENER) || - (ENER) || || || || ОБЩО || || || || || || Оценката се посочва в цели стойности (или най-много с точност до първия знак след десетичната запетая) XX е съответната област на политиката или бюджетен дял. Нуждите от човешки ресурси ще бъдат покрити от персонала на ГД, на който вече е възложено управлението на дейността и/или който е преразпределен в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид съществуващите бюджетни ограничения. Описание на задачите, които трябва да се изпълнят: Длъжностни лица и временно наети служители || Тъй като ЕИБ носи основната оперативна отговорност, служителите на Комисията ще изпълняват следните задачи: - Договаряне на договорно споразумение и др. - Управление на бюджетната процедура (въз основа на списъка на проекти, предоставен от ЕИБ); - Оценка на редовната информация, предоставена от ЕИБ, и подготовка на докладите до бюджетния орган, като тези съгласно член 49 от Междуинституционалното споразумение; - Участие в заседанията на ръководната група за мониторинг на изпълнението; - Счетоводство; - Връзки със Сметната палата, Парламента и Съвета. - Предоставяне на насоки за допустимост на ЕИБ за отделните случаи на проекти Външен персонал || не е приложимо 3.2.4. Съвместимост с текущата многогодишна финансова рамка – Предложението/инициативата е съвместимо(а) с текущата многогодишна финансова рамка. Тези суми ще дойдат от преразпределение в рамките на съществуващи програми. 3.3. Очаквано отражение върху приходите Лихви и други приходи, генерирани от инструмента като например таксите, платени от бенефициерите и получени до 31 декември 2013 г., могат да се добавят към ресурсите за инициативата. След 1 януари 2014 г. приходите се връщат в бюджета на Съюза. На този етап не е възможно да се изчисли потокът и графикът на потенциалните приходи. – ¨ Предложението/инициативата няма финансово отражение върху приходите. – X Предложението/инициативата има следното финансово отражение: – ¨ върху собствените ресурси – X върху другите приходи в милиони EUR (до третия знак след десетичната запетая) Приходен бюджетен ред: || Налични бюджетни кредити за текущата бюджетна година || Отражение на предложението/инициативата[28] 2012 г. || 2013 г. || 2013 г. || Година N+3 || … да се добавят толкова колони, колкото е необходимо, за да се обхване продължителността на отражението (вж. точка 1.6) Статия ………… || || || || || || || || За другите целеви приходи да се посочи(ат) засегнатият(те) разходен(ни) бюджетен(ни) ред(ове). Да се посочи методът за изчисляване на отражението върху приходите. [1] COM(2011) 500 окончателен. [2] COM (2011)500 Бюджет за стратегията „Европа 2020“ и съответните работни документи на службите на Комисията. [3] Например проекти, които са вече на етап предпочетен тръжен участник и/или рефинансиране на проектите по време на строителството). [4] ОВ L 310, 9.11.2006 г., стр. 15. [5] ОВ L 162, 22.6.2007 г., стр. 1. [6] ОВ C […], […], стр. […]. [7] ОВ C […], […], стр. […]. [8] ОВ L 310, 9.11.2006 г., стр. 15. [9] ОВ L 162, 22.06.2007, стр. 1. [10] COM(2011)500 [11] COM(2011)660 [12] УД: управление по дейности — БД: бюджетиране по дейности. [13] COM (2011)500 — Бюджет за стратегията „Европа 2020“ и съответните работни документи на службите на Комисията. [14] Подробности относно начините на управление и позовавания на Финансовия регламент се намират на уебсайта за бюджета: http://www.cc.cec/budg/man/budgmanag/budgmanag_en.html [15] МБК = многогодишни бюджетни кредити/ЕБК = едногодишни бюджетни кредити [16] ЕАСТ: Европейска асоциация за свободна търговия. [17] Държави кандидатки и, при необходимост, държави потенциални кандидатки от Западните Балкани. [18] Година N е годината, през която започва да се осъществява предложението/инициативата. [19] Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непряка изследователска дейност, пряка изследователска дейност. [20] Година N е годината, през която започва да се осъществява предложението/инициативата. [21] Резултатите са продуктите и услугите, които ще бъдат доставени (напр. брой финансирани обмени на студенти, брой км построени пътища и т.н.). [22] Както е описано в Раздел 1.4.2 „Конкретна/и цел/и…“ [23] Година N е годината, през която започва да се осъществява предложението/инициативата. [24] Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непряка изследователска дейност, пряка изследователска дейност. [25] ДНП = договорно нает персонал; ПНА = персонал, нает чрез агенции за временна заетост; МЕД = младши експерт в делегация; МП = местен персонал; КНЕ = командирован национален експерт. [26] Под тавана за външния персонал от бюджетните кредити за оперативни разходи (предишни редове „BA“). [27] Главно за структурните фондове, Европейския земеделски фонд за развитие на селските райони (ЕЗФРСР) и Европейския фонд за рибарство (ЕФР). [28] Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 25 % за разходи по събирането.